CELEX: 62018CN0598
Language: sl
Date: 2018-09-21 00:00:00
Title: Zadeva C-598/18 P: Pritožba, ki jo ki jo je Svet Evropske unije vložil 21. septembra 2018 zoper sodbo Splošnega sodišča (četrti razširjeni senat) z dne 13. julija 2018 v zadevi T-786/14, Eleni Pavlikka Bourdouvali in drugi/Svet Evropske unije in drugi

26.11.2018   
            
            
               SL
            
            
               Uradni list Evropske unije
            
            
               C 427/25
            
         
      Pritožba, ki jo ki jo je Svet Evropske unije vložil 21. septembra 2018 zoper sodbo Splošnega sodišča (četrti razširjeni senat) z dne 13. julija 2018 v zadevi T-786/14, Eleni Pavlikka Bourdouvali in drugi/Svet Evropske unije in drugi
      (Zadeva C-598/18 P)
      (2018/C 427/33)
      Jezik postopka: angleščina
      
         Stranke
      
      
         Pritožnik: Svet Evropske unije (zastopniki: A. de Gregorio Merino, E. Chatziioakeimidou, I. Gurov, agenti)
      
         Druge stranke v postopku: Eleni Pavlikka Bourdouvali in drugi, Evropska komisija, Evropska centralna banka, Euroskupina, ki jo zastopa Svet Evropske unije, Evropska unija, ki jo zastopa Evropska komisija.
      
         Predloga
      
      Pritožnik Sodišču predlaga, naj:
      
                  —
               
               
                  razveljavi dele izpodbijane sodbe, v kateri je Splošno sodišče zavrnilo ugovor nedopustnosti, ki ga je navajal Svet v zvezi z Euroskupino;
               
            
                  —
               
               
                  in drugim strankam v postopku naloži plačilo stroškov pritožbe.
               
            
         Pritožbeni razlogi in bistvene trditve
      
      Svet s pritožbo želi razveljaviti dele izpodbijane sodbe, v kateri je Splošno sodišče zavrnilo ugovor nedopustnosti, ki ga je navajal Svet v zvezi z Euroskupino in temelji na teh razlogih:
      
                  —
               
               
                  Splošno sodišče je napačno uporabilo pravo s tem, da je odločilo, da je Euroskupina „organ Unije, uradno vzpostavljen s Pogodbami“;
               
            
                  —
               
               
                  Splošno sodišče je napačno uporabilo pravo s tem, da je zavrnilo ugovor nedopustnosti Sveta, pri čemer ni navedlo nobenih „pristojnosti“, ki naj bi jih Pogodbe dodelile Euroskupini;
               
            
                  —
               
               
                  Splošno sodišče je napačno uporabilo pravo s tem, da je odločilo, da bi ugoditev ugovoru nedopustnosti, ki ga je podal Svet, saj bi „znotraj samega pravnega reda Evropske unije omogočala ustanovitev subjektov, katerih akti in ravnanja ne bi mogla povzročiti odgovornosti Evropske unije“.